ટાઇમ્સ નાઉ અને વીએમઆર દ્વારા જાહેર કરવામાં આવેલા એક્ઝિટ પોલ મુજબ ગુજરાતમાં ભાજપને 113 બેઠકો સાથે જીત મળવાની સંભાવના છે. તો બીજી તરફ કોંગ્રેસને 66 જેવી બેઠકો મળશે. અન્ય પક્ષો પાસે પણ 3 બેઠકો મળવાની સંભાવના રહેલી છે. ત્યારે આ એક્ઝિટ પોલ મુજબ ગુજરાત વિધાનસભાની ચૂંટણીમાં આ વખતે પણ ભાજપની જીત થવાની વાત કહેવામાં આવી છે. જો કે આ એક્ઝિટ પોલ કેટલો સાચો છે તે વાતની ખાતરી તો 18મી ડિસેમ્બરના રોજ પરિણામોની જાહેરાત થયા પછી જ થશે.